తాసిల్దార్ (సినిమా)

తాసిల్దార్ 1944 సంవత్సరంలో విడుదలై ఆర్థికంగా ఘన విజయం సాధించిన తెలుగు సినిమా. దీనిని జగదీష్ పతాకంపై దర్శకుడు వై.వి.రావు నిర్మించాడు.

సంక్షిప్త చిత్రకథ
హీరో నరసయ్య ఒక తహసీల్దారు (నారాయణరావు). సామాన్య కుటుంబానికి చెందిన కమల (భానుమతి) ని పెళ్ళిచేసుకుంటాడు. ఆమె ఫ్యాషన్లకు, ఇంగ్లీషు భాషకు దూరం. లేనిపోని ఆడంబరాలకు పోయే తాసిల్దార్ తన పేరు తారాలేగా మార్చుకొని పాశ్చాత్య నాగరికతతో ప్రభావితమైన రజని (కమలా కోట్నిస్) పట్ల ఆకర్షితుడౌతాడు. ఒక ఫంక్షన్ లో కమల మన సాంప్రదాయం ప్రకారం ప్రవర్తించడంతో నవ్వుల పాలైన తాసిల్దార్ రజనిని రెండో భార్యగా ఇంటికి తీసుకొస్తాడు. అక్కడినుండి ఇద్దరు భార్యల మధ్య ఘర్షణ మొదలౌతుంది. డబ్బుపట్ల మోజుతో హీరో పంచన చేరిన రజనివల్ల తాసిల్దార్ ప్రభుత్వపరమైన చిక్కుల్లో పడతాడు. తర్వాత కామేశం (వై.వి.రావు) అనే స్నేహితుని హితబోధతో కళ్ళు తెరిచి పొరపాటును గ్రహించిన తాసిల్దార్ భార్య విలువను గుర్తిస్తాడు.

పాటలు
 అహా ఏమందునే చినవదినా నీ నిక్కు నీ టెక్కు - కె. జమునారాణి
 ఈ రేయి నన్నొలనేరవా రాజా యెన్నెలల సొగసంతా (యెంకి పాట) - ఎం. ఎస్. రామారావు
 మావారు తాసిల్దార్ కొదువలు తీరె కోరికలూరె - పి.భానుమతి
 ప్రేమలీలా మోహనకలశి చేకొనుమా కలశి - ఎం. ఎస్. రామారావు

మూలాలు
నాటి 101 చిత్రాలు, ఎస్.వి.రామారావు, కిన్నెర పబ్లికేషన్స్, హైదరాబాదు, 2006.

బయటి లింకులు
ఐ.ఎమ్.డి.బి.లో తాసిల్దార్ పేజీ.
 రూపవాణిలో తాసిల్దారు సమీక్ష

left|150px

వర్గం:తెలుగు కుటుంబకథా చిత్రాలు
వర్గం:భానుమతి నటించిన సినిమాలు
వర్గం:డి.హేమలతాదేవి నటించిన సినిమాలు